**ΕΛΛΗΝΙΚΗ ΔΗΜΟΚΡΑΤΙΑ****Ηράκλειο Αττ. 23-1-2020**

**ΔΗΜΟΣ ΗΡΑΚΛΕΙΟΥ ΑΤΤΙΚΗΣ**

**ΔΗΜΟΤΙΚΟ ΣΥΜΒΟΥΛΙΟ**

**ΑΡΙΘΜ. ΠΡΩΤ: ΟΙΚ 1583/23-1-2020**

Ημερομηνία επίδοσης της **οικ. 1583/23-1-2020**

πρόσκλησης σε όλα τα μέλη του Δ.Σ είναι η **23-1-2020**

**1η ΚΑΤΕΠΕΙΓΟΥΣΑ ΠΡΟΣΚΛΗΣΗ**

# Προς τους κ. κ. Δημοτικούς Συμβούλους

Έχοντας υπόψη τις διατάξεις του άρθρου 67 του Ν. 3852/2010 όπως αντικαταστάθηκε με το **άρθρο 74 του Ν.4555/2018** (**παράγραφος 5** που αφορά τις κατεπείγουσες συνεδριάσεις), σας προσκαλούμε σε **ΚΑΤΕΠΕΙΓΟΥΣΑ** Συνεδρίαση του Δημοτικού Συμβουλίου που θα γίνει στις **23/1/2020 ημέρα ΠΕΜΠΤΗ** και ώρα **15:30** στην αίθουσα των Συνεδριάσεων του Δημοτικού Συμβουλίου για την έκδοση του κατωτέρω ψηφίσματος, για την εκδημία του μακαριστού Μητροπολίτη πρ. Νέας Ιωνίας και Φιλαδελφείας κυρού Κωνσταντίνου.

**Ψ Η Φ Ι Σ Μ Α**

Επ’ αφορμής της κοιμήσεως του μακαριστού Μητροπολίτη πρ. Νέας Ιωνίας και Φιλαδελφείας κυρού Κωνσταντίνου, ο οποίος υπήρξε ο Πνευματικό Ηγέτης του λαού και υπηρέτησε με μαχητικότητα και σθένος στην Ιερά Μητρόπολη Νέας Ιωνίας και Φιλαδελφείας, προσέφερε πλούσιο εκκλησιαστικό, πολιτιστικό και φιλανθρωπικό έργο, αφήνοντας δυσαναπλήρωτο κενό πίσω του.

Το Δημοτικό Συμβούλιο προκειμένου να τιμήσει τη μνήμη του κεκοιμημένου Ιεράρχη, εκφράζει τα ειλικρινή του συλλυπητήρια στην Ιεραρχία της Εκκλησίας, στους Ιερείς της Ιεράς Μητρόπολης και στους συγγενείς του και προτίθεται να αναλάβει τις κάτωθι πρωτοβουλίες και συγκεκριμένα:

1. Να κηρυχθεί ο Δήμος Ηρακλείου Αττικής σε τριήμερο πένθος και να κυματίζουν μεσίστιες οι σημαίες στα Δημαρχεία και σε όλα τα Δημοτικά Καταστήματα του Δήμου
2. Να παραστεί και να συμμετάσχει σύσσωμο το Δημοτικό Συμβούλιο στην Εξόδιο ακολουθία καθώς και στην υποδοχή του σκηνώματός του, στον Μητροπολιτικό Ναό
3. Την ημέρα της Εξόδιου ακολουθίας να παραμείνει κλειστό το Δημαρχιακό Κατάστημα.
4. Να κατατεθεί ποσό εις μνήμη του Ποιμενάρχη μας για το κοινωνικό συσσίτιο της Ιεράς Μητροπόλεως
5. Να καταθέσει στεφάνι και να εκφράσει τα ειλικρινή συλλυπητήρια στην οικογένεια του εκλιπόντος.
6. Να σταλεί το ψήφισμα αυτό στην Ιερά Μητρόπολη Νέας Ιωνίας, Φιλαδελφείας, Ηρακλείου και Χαλκηδόνος
7. Το παρόν ψήφισμα να δημοσιευθεί στα Μέσα Μαζικής Ενημέρωσης

**Ο ΠΡΟΕΔΡΟΣ ΤΟΥ Δ.Σ.**

**ΓΙΩΡΓΟΣ ΠΕΤΡΟΥ**

**ΚΟΙΝΟΠΟΙΕΙΤΑΙ**

**1. Δήμαρχο**

**2.Δ/ντές Υπηρεσιών**

**3.Ν.Π.Δ.Δ. και Ι.Δ.**

**4.Πρακτικογράφο**

**5.Γενική Γραμματέα**